
"Krónológia": A marosvásárhelyi Krón könyvkötő-dinasztia története

Kulcsszavak: Marosváráshely; könyvkötő műhely; Krón; könyvkötéstörténet
A dolgozat egy több mint száznegyven évig működő marosvásárhelyi könyvkötő műhely tagjainak életét mutatja be, elsősorban korabeli sajtóforrások alapján. Az életutak felvezetéseként Marosvásárhely korabeli történetét, a helyi nyomdákat, valamint általános jelleggel a könyvkötészet 19. és 20. századi helyzetét mutatja be, majd időrendi sorrendben a dinasztia három tagjának életét járja végig, kitérve a könyvkötészeten túli vonatkozásokra is, mivel mindhárom Krón Ernő színes életutat járt be, amit átszőtt a 19. és 20. századi magyar és régiós történelem. Ennek okán a korabeli helyi sajtó rendszeres szereplői is voltak a Krónok. A harmadik Krón szerepének jobb feltérképezése kedvéért Marosvásárhelyen történt személyes beszélgetések eredményei is részei a dolgozatnak, valamint a műhely jelenlegi helyzetével kapcsolatos információk is. A dolgozat eredménye a korabeli magyar nyelvű sajtóforrások Krónokra vonatkozó feldolgozása, valamint a műhely felfutásának bemuatása. Az életutak megmutatják azt is, hogy egy ilyen hosszú ideig működő műhely mennyire részévé tud válni egy város szövetének.



